Toʻrtkoʻl tumani
Toʻrtkoʻl tumani (qoraqalpoqcha: Toʻrtkuʼl rayonı, Төрткүл районы) — Qoraqalpogʻiston Respublikasidagi tuman. 1927-yil 13-iyulda tashkil etilgan. Gʻarbdan Ellikqalʼa tumani, janubi-gʻarbdan Xorazm, sharqdan Navoiy va Buxoro viloyatlari bilan chegaradosh. Maydoni — 7,48 ming km2. Aholisi — 224,7 ming kishi (2023-y. 1-yanvar). Tumanda 1 shahar (Toʻrtkoʻl), 14 qishloq (ovul) fuqarolari yigʻini (A. Durdiyev, Jambasqala, Kaltaminor, Koʻkcha, Otauba, Oxunboboyev, Oqboshli, Oqqamish, Paxtachi, Tozabogʻyop, Ullubogʻ, Chubukli, Shoʻraxon, Qumboskan) bor. Markazi — Toʻrtkoʻl sh..